CELEX: 62019TN0189
Language: da
Date: 2019-04-03 00:00:00
Title: Sag T-189/19: Sag anlagt den 3. april 2019 — Haikal mod Rådet

3.6.2019   
            
            
               DA
            
            
               Den Europæiske Unions Tidende
            
            
               C 187/82
            
         
      Sag anlagt den 3. april 2019 — Haikal mod Rådet
      (Sag T-189/19)
      (2019/C 187/89)
      Processprog: bulgarsk
      
         Parter
      
      
         Sagsøger: Maen Haikal (Damaskus, Syrien) (ved advokat Stanislav Koev)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold i det hele, og alle de deri fremførte retlige anbringender erklæres begrundede.
               
            
                  —
               
               
                  Det fastslås, at de anfægtede retsakter kan ophæves delvist.
               
            
                  —
               
               
                  Rådets gennemførelsesafgørelse (FUSP) 2019/87 af 21. januar 2019 om ændring af afgørelse 2013/255/FUSP om restriktive foranstaltninger over for Syrien ophæves delvist, for så vidt som den vedrører Maen Haikal.
               
            
                  —
               
               
                  Rådets gennemførelsesforordning (EU) 2019/85 af 21. januar 2019 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien ophæves delvist, for så vidt som den vedrører Maen Haikal.
               
            
                  —
               
               
                  Rådet for Den Europæiske Union tilpligtes at betale samtlige sagsøgerens omkostninger, udlæg, salærer og andre omkostninger i forbindelse med dennes advokatbistand.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført syv anbringender.
      
                  1.
               
               
                  Første anbringende: Rådets tilsidesættelse af begrundelsespligten — artikel 6 i menneskerettighedskonventionen (EMRK), artikel 296 i traktaten om Den Europæiske Unions funktionsmåde (TEUF) og artikel 41 i Den Europæiske Unions charter om grundlæggende rettigheder.
               
            
                  2.
               
               
                  Andet anbringende: Tilsidesættelse af legalitetsprincippet og princippet om proportionalitet mellem lovovertrædelse og straf — artikel 49 i Den Europæiske Unions charter om grundlæggende rettigheder.
               
            
                  3.
               
               
                  Tredje anbringende: Tilsidesættelse af retten til en effektiv domstolsbeskyttelse — artikel 6 og 13 EMRK, artikel 215 TEUF og artikel 41 og 47 i Den Europæiske Unions charter om grundlæggende rettigheder.
               
            
                  4.
               
               
                  Fjerde anbringende: Urigtigt skøn fra Rådets side.
               
            
                  5.
               
               
                  Femte anbringende: Krænkelse af ejendomsretten, tilsidesættelse af proportionalitetsprincippet og princippet om økonomisk frihed — artikel 1 i tillægsprotokollen til EMRK og artikel 17 i Den Europæiske Unions charter om grundlæggende rettigheder.
               
            
                  6.
               
               
                  Sjette anbringende: Krænkelse af retten til normale levebetingelser — artikel 2 og 4 i Den Europæiske Unions charter om grundlæggende rettigheder samt artikel 3 og 25 i FN's verdenserklæring om menneskerettigheder.
               
            
                  7.
               
               
                  Syvende anbringende: Alvorlig krænkelse af retten til beskyttelse af omdømme — artikel 8 og artikel 10, stk. 2, EMRK.